**Opis posla**

**PROJEKTNI KONTROLOR**

**transnacionalni program Jugoistočna Europa 2007.-2013.**

Projektni kontrolori na nacionalnoj razini moraju djelovati u skladu s temeljnim načelima i pravilima relevantnim za program kako je navedeno u IPA provedbenoj uredbi (EC) 718/2007, Operativnom programu ERDF transnacionalnog programa Jugoistočna Europa 2007.-2013, Implementacijskom priručniku programa Jugoistočna Europa, kao i drugim relevantnim programskim dokumentima.

Budući da je radni jezik Programa engleski, svi dokumenti (prijave, ugovori o sufinanciranju, izvješća o napretku na partnerskoj i projektnoj razini, svi popratni dokumenti (npr. natječajna dokumentacija, ponude, dodaci izvješću o napretku, itd.) i komunikacija među programskim institucijama, te u većini slučajeva među projektnim partnerima odvija se na engleskom jeziku. Stoga je od presudne važnosti da kontrolori aktivno govore i pišu na engleskom jeziku.

**1. Provedba projekata**

• Ovjeravanje troškova za hrvatske projektne partnere;

• Formalna i sadržajna provjera partnerskog izvješća o napretku (financijskih

izvješća i izvješća o aktivnostima) na temelju dokumenata;

• Sadržajna provjera ispravne provedbe projektnog dijela hrvatskog partnera kao što je definirano ugovorom o sufinanciranju i prijavnim obrascima;

• Provjera jesu li troškovi nastali u skladu s proračunskim stavkama odobrenih prijava te usporedba projektnih troškova i aktivnosti;

• Provjera računa (troškovi su prihvatljivi i plaćeni, računi su sukladni hrvatskim propisima);

• Provjera postupaka javne nabave i njihove sukladnosti s nacionalnim i zajedničkim pravilima o prihvatljivosti (pravila javne nabave prema PRAG-u);

• Provjera procedura vezanih uz državne potpore;

• Provjera jesu li ispunjeni zahtjevi vezani uz informiranje i obavještavanje javnosti;

• Provođenje terenskih provjera na temelju analize rizika;

• Pokretanje istrage u slučaju sumnje na nepravilnosti, ako je potrebno,

• Ovjeravanje ukupnih prihvatljivih troškova (doprinos EU, državni doprinos, vlastiti doprinos projektnog dijela) za hrvatske projektne partnere ;

• Izdavanje deklaracija o ovjeri troškova za hrvatske projektne partnere;

• Druge zadaće vezane uz aktivnost kontrole:

• Komunikacija s hrvatskim projektnim partnerima i vodećim korisnicima;

• Rješavanje praktičnih problema (savjetovanje projektnih partnera ako financijski napredak nije u skladu s planom, ako su potrebne realokacije ili izmjene proračuna);

• Pohranjivanje odobrenih partnerskih izvješća na razini računa u sustav praćenja Programa;

• Primjereno zaprimanje i ispunjavanje projektne dokumentacije.

**2. Provedba Programa**

• Praćenje financijskog toka i korištenje sredstava Europske unije i nacionalnih sredstava;

• Vršenje drugih administrativnih zadaća vezanih uz financije/nadzor (npr. suradnja s nacionalnim i zajedničkim programskim tijelima, Zajedničkim tehničkim tajništvom, Upravljačkim tijelom Programa, Grupom revizora);

• Sudjelovanje u informativnim događanjima i drugim popratnim programskim aktivnostima (npr. prezentacije o pravilu prihvatljivosti i financijskim procedurama).

**3. Osnovi uvjeti**

• VSS odgovarajućeg smjera (prednost financije ili računovodstvo);

• Najmanje jedna godina iskustva u financijskom upravljanju EU programima ili projektima (prednost strukturni fondovi, INTERREG, pretpristupni programi);

• Znanje ili iskustvo rada s PRAG-om;

• Aktivno znanje engleskog i hrvatskog jezika u govoru i pismu;

• Znanje rada na računalu;

• Dobre savjetodavne vještine;

• Analitičnost, kreativnost i sposobnost rješavanja problema;

• Točnost i preciznost;

• Fleksibilan pristup radu, spremnost na putovanja.

**4. Prednosti**

• Najmanje dvije godine radnog iskustva na sličnim poslovima (kontrola/kontrolne aktivnosti za EU i/ili nacionalne fondove);

• Poznavanje EU i nacionalnih propisa o prihvatljivosti troškova;

• Dobro poznavanje programskog područja;

• Poznavanje EU propisa o financijskom upravljanju (osobito pitanja prihvatljivosti), uključujući pravne osnove, kao i zahtjeve revizije i kontrole;

• Sposobnost preuzimanja osobne odgovornosti za kvalitetu rada i poštivanje rokova;